**Dopravný podnik Bratislava, akciová spoločnosť**

ako Objednávateľ

a

**[doplniť]**

ako Poskytovateľ

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**RÁMCOVÁ ZMLUVA O POSKYTNUTÍ SLUŽBY**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2024

TÁTO RÁMCOVÁ ZMLUVA O POSKYTNUTÍ SLUŽBY (ďalej len „**Zmluva**“) je uzatvorená nižšie uvedeného dňa medzi:

1. **Dopravný podnik Bratislava, akciová spoločnosť**, spoločnosť založená a existujúca podľa práva Slovenskej republiky, so sídlom Olejkárska 1, 814 52 Bratislava, IČO: 00 492 736, zapísaná v Obchodnom registri Mestského súdu Bratislava III, oddiel: Sa, vložka číslo: 607/B, DIČ: 2020298786, IČ DPH: SK2020298786, bankové spojenie: VÚB, a.s., číslo účtu: 48009012/0200, IBAN: SK98 0200 0000 0000 4800 9012, BIC (SWIFT): SUBASKBX, štatutárny orgán: [doplniť]a [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Objednávateľ**”) na jednej strane; a
2. [**doplniť**], spoločnosť založená a existujúca podľa práva [doplniť], so sídlom [doplniť], IČO: [doplniť], zapísaná v Obchodnom registri [doplniť], oddiel: [doplniť], vložka číslo: [doplniť], DIČ: [doplniť], IČ DPH: [doplniť], bankové spojenie: [doplniť], číslo účtu: [doplniť], IBAN: [doplniť], BIC (SWIFT): [doplniť], štatutárny orgán: [doplniť], kontaktná osoba pre technické veci: [doplniť], telefón: [doplniť], e-mail: [doplniť], kontaktná osoba pre zmluvné veci: [doplniť], telefón: [doplniť], e-mail: [doplniť] (ďalej len „**Poskytovateľ**”) na druhej strane.

**Vzhľadom k tomu, že:**

1. Objednávateľ má záujem o vývoj a dodanie technického riešenia ako prídavná ochrana pre zvýšenie citlivosti detekcie prekážok skladacích dverí električiek T6A5 – tzv. kontaktných líšt, za účelom čoho realizoval zákazku označenú interným číslom CP 11/2024 podľa internej smernice ER 97/2017 o obstarávaní v podmienkach DPB, a.s. na predmet zákazky ***„Zvýšenie citlivosti detekcie prekážok dverí električiek T6A5“.***
2. Poskytovateľ je úspešným uchádzačom zákazky realizovanej Objednávateľom pod interným číslom CP 11/2024 na predmet zákazky ***„Zvýšenie citlivosti detekcie prekážok dverí električiek T6A5*“**; a
3. Zmluvné strany majú záujem upraviť si vzájomné práva a povinnosti súvisiace s poskytnutím Služby;

**DOHODLO SA nasledovné:**

1. **Definície a interpretácia zmluvných ustanovení**
	1. Pokiaľ nebude ďalej uvedené inak, potom budú mať výrazy použité v Zmluve s veľkými začiatočnými písmenami nasledovný význam:
2. **Služba** znamená vývoj a dodanie technického riešenia ako prídavnej ochrany pre zvýšenie citlivosti detekcie prekážok skladacích dverí električiek T6A5 – tzv. kontaktných líšt spolu s prvotnou montážou a zaškolením určených osôb Objednávateľa, bližšie špecifikovaných v Prílohe 1 Zmluvy – *Špecifikácia Služby a jednotkové ceny*;
3. **Cena** znamená odplata za poskytnutie Služby na základe objednávky podľa článku 2 bod 2.2 Zmluvy a fakturovaná podľa článku 4 Zmluvy na základe jednotkovej ceny podľa Prílohy 1 Zmluvy;
4. **Miesto plnenia** znamená: najmä vozovňa Objednávateľa, Jurajov dvor, Vajnorská 124, 831 04 Bratislava;
5. **Pracovný deň** znamená deň, ktorý nie je sobotou, nedeľou, ani dňom pracovného pokoja, ani dňom pracovného voľna v Slovenskej republike
6. **Občiansky zákonník** znamená zákona č. 40/1964 Zb. Občiansky zákonník v znení neskorších predpisov;
7. **Obchodný zákonník** znamená zákon č. 513/1991 Zb. Obchodný zákonník v znení neskorších predpisov;
8. **Register partnerov verejného sektora** znamená informačný systém verejnej správy, ktorý obsahuje údaje o partneroch verejného sektora a ich konečných užívateľoch výhod, pričom jeho správcom a prevádzkovateľom je Ministerstvo spravodlivosti Slovenskej republiky a je prístupný on-line na webovom sídle Ministerstva spravodlivosti Slovenskej republiky na adrese <https://rpvs.gov.sk/rpvs/>;
9. **ZVO** znamenázákon č. 343/2015 Z. z. o verejnom obstarávaní a o zmene a doplnení niektorých predpisov v znení neskorších predpisov; a
10. **Zmluvná strana** znamená Objednávateľ a/alebo Poskytovateľ.
	1. Okrem definovaných pojmov uvedených v článku 1 bode 1.1 Zmluvy, ak je inde v Zmluve použitý definovaný pojem, v Zmluve bude mať takýto pojem význam, ktorý mu je priradený v príslušnej časti Zmluvy, kde je definovaný.
	2. V Zmluve, ak z kontextu nevyplýva iný zámer,
		1. každý odkaz na Zmluvnú stranu zahŕňa aj jej právnych nástupcov ako aj postupníkov a nadobúdateľov práv alebo záväzkov, vyplývajúcich zo Zmluvy;
		2. každý odkaz na Zmluvu alebo iný dokument znamená Zmluvu alebo iný dokument v znení jeho dodatkov a iných zmien, vrátane novácií;
		3. prílohy Zmluvy predstavujú jej neoddeliteľné súčasti a správny výklad ustanovení Zmluvy je možný
		len s prihliadnutím na ich obsah. Nadpisy častí, článkov a príloh slúžia výlučne pre uľahčenie orientácie
		a pri výklade Zmluvy sa nepoužijú;
		4. každý odkaz na „článok“ alebo „prílohu“ znamená odkaz na príslušný článok alebo prílohu Zmluvy; a
		5. výrazy definované v jednotnom čísle alebo v základnom gramatickom tvare majú v Zmluve rovnaký význam, keď sú použité v množnom čísle a inom gramatickom tvare a naopak.
11. **PREDMET ZMLUVY**
12. Predmetom Zmluvy je záväzok:
13. Poskytovateľa poskytnúť Objednávateľovi Službu; a
14. Objednávateľa zaplatiť Poskytovateľovi Cenu;

 a to za podmienok stanovených Zmluvou.

1. Poskytnutie Služby bude uskutočnené na základe čiastkových objednávok podľa potrieb Objednávateľa. V čiastkových objednávkach bude najmä presne špecifikovaná Služba a požadované množstvo. Takto vystavené objednávky budú podkladom pre fakturáciu podľa článku 4 Zmluvy. Objednávky budú písomné. Objednávky môže Objednávateľ zaslať poštou alebo elektronickou poštou na emailovú adresu kontaktnej osoby pre technické veci Poskytovateľa uvedenej v záhlaví Zmluvy. Doručením objednávky Poskytovateľovi sa objednávka považuje za potvrdenú Poskytovateľom.
2. Obchodovateľný finančný objem počas účinnosti Zmluvy je **v celkovej výške [doplniť] EUR bez DPH (slovom:** [doplniť v EUR bez DPH]**)**. Uvedený finančný objem je predpokladaný a Objednávateľ nie je povinný ho vyčerpať.
3. **PODMIENKY POSKYTOVANIA SLUŽIEB**
	1. Poskytovateľ sa zaväzuje poskytnúť Službu riadne a včas podľa Zmluvy a v rozsahu podľa objednávky. Zmluvné strany sa dohodli, že Poskytovateľ je povinný poskytnúť Službu **do 6 mesiacov** odo dňa doručenia objednávky podľa článku 2 bod 2.2 Zmluvy.
	2. Poskytovateľ sa zaväzuje poskytnúť Objednávateľovi Službu vo vlastnom mene, na vlastnú zodpovednosť a na vlastné nebezpečenstvo, za podmienok dohodnutých v Zmluve, samostatne, na požadovanej odbornej úrovni a v súlade s príslušnými osobitnými predpismi a slovenskými technickými normami. Zmluvné strany sa dohodli, že porušenie odbornej starostlivosti Poskytovateľom sa považuje za podstatné porušenie Zmluvy.
	3. Objednávateľ sa zaväzuje Poskytovateľovi umožniť prístup do priestorov, v ktorých sa bude Služba poskytovať.
	4. Objednávateľ sa zaväzuje zabezpečiť v Mieste plnenia pre pracovníkov Poskytovateľa bezpečné pracovné prostredie v súlade s osobitnými predpismi.
	5. Zmluvné strany sa zaväzujú, že počas trvania Zmluvy budú navzájom spolupracovať a vyvinú súčinnosť potrebnú na dosiahnutie účelu Zmluvy.
	6. Poskytovateľ sa zaväzuje pri prvom poskytnutí Služby zabezpečiť aj súvisiace služby spojené s dodaním kontaktných líšt na Miesto plnenia. Súvisiacimi službami sú najmä:
4. vzorová montáž a zapojenie kontaktnej lišty na jeden dverový vstup (1 sada) spolu s nastavením a odskúšaním funkčnosti s asistenciou Objednávateľa;
5. zaškolenie určených zamestnancov Objednávateľa na montáž, nastavenie a odskúšanie funkčnosti kontaktnej lišty, a to pri vzorovej montáži a zapojení;
6. vystavenie a odovzdanie dokladu o absolvovaní predmetného školenia v rozsahu uvedenom v bode b) tohto článku určeným zamestnancom Objednávateľa;
	1. Služba sa považuje za poskytnutú riadne a včas v lehote podľa tohto článku bod 3.1 Zmluvy Poskytovateľom, odovzdaním dodacieho listu. Dodací list podpíšu oprávnené osoby za obe Zmluvné strany, ak bola Služba poskytnutá bez výhrad. Pri prvom poskytnutí Služby Poskytovateľ odovzdá Objednávateľovi spolu s dodacím listom aj doklad o absolvovaní školenia podľa tohto článku bod 3.6 Zmluvy.
	2. Poskytovateľ je povinný odovzdať Objednávateľovi súvisiace doklady potrebné na prevzatie Služby, a to najmä:
		* + 1. vytlačené zadanie objednávky;
				2. dodací list; a
				3. návod na použitie, obsluhu, údržbu a skladovanie v slovenskom jazyku.
	3. Objednávateľ je povinný skontrolovať dodané kontaktné lišty pred ich použitím. Ak počas kontroly dodaných kontaktných líšt budú zistené podstatné vady dodaných kontaktných líšt, Objednávateľ si vyhradzuje právo odmietnuť prevzatie takýchto kontaktných líšt. Poskytovateľ zodpovedá v tomto prípade Objednávateľovi podľa ustanovení o zmluvnej pokute uvedenej v článku 6 bod 6.1 Zmluvy. Kontaktné lišty majú podstatné vady, ak Poskytovateľ nedodrží dohodnutú špecifikáciu (akosť, štruktúru, vlastnosti) uvedenú v Zmluve alebo množstvo kontaktných líšt špecifikovaných v príslušnej objednávke.
	4. V prípade, ak Objednávateľ pri kontrole vzorovej montáži, zapojení, nastavení a odskúšaní funkčnosti kontaktných líšt zistí, že dodané kontaktné lišty nespĺňajú požiadavky na funkčnosť podľa potrieb Objednávateľa definovaných Zmluvou, Objednávateľ môže odmietnuť Službu ako celok. Poskytovateľ zodpovedá v tomto prípade Objednávateľovi podľa ustanovení o zmluvnej pokute uvedenej v článku 6 bod 6.1 Zmluvy
	5. Vlastnícke právo ku kontaktným lištám prechádza na Objednávateľa okamihom riadneho poskytnutia Služby Poskytovateľom bez výhrad podľa tohto článku bod 3.7 Zmluvy, ak nedošlo zo strany Objednávateľa k odmietnutiu poskytnutia Služby podľa tohto článku bodu 3.9 a/alebo 3.10 Zmluvy. V prípade odmietnutia poskytnutia Služby zo strany Objednávateľa podľa tohto článku bod 3.9 a/alebo 3.10 Zmluvy zostávajú kontaktné lišty vo vlastníctve Poskytovateľa až do doby, kým Poskytovateľ neodstráni prekážku, ktorá bráni Poskytovateľovi riadne poskytnúť Službu Objednávateľovi.
7. **CENA ZA SLUŽBY A PLATOBNÉ PODMIENKY**
8. Cena je stanovená za poskytnutie Služby ako celku a je konečná, bez možnosti doúčtovania ďalších nákladov s výnimkou uvedenou v tomto článku bod 4.5 Zmluvy. V Cene bez DPH sú zahrnuté všetky náklady, ktoré sú spojené s poskytnutím Služby, vrátane vývoja kontaktných líšt, nákladov na dopravu Poskytovateľa do/z Miesta plnenia, zaškolenie určeného počtu zamestnancov Objednávateľa s vystavením dokladu o úspešnom absolvovaní školenia, vzorovej montáže s nastavením a odskúšaním funkčnosti kontaktných líšt, a likvidácie odpadu v súlade so zákonom č. 79/2015 Z. z. o odpadoch a o zmene a doplnení niektorých zákonov v znení neskorších predpisov, vzniknutým pri poskytovaní Služby. Pri DPH sa bude postupovať podľa osobitných predpisov.
9. Právo Poskytovateľa na zaplatenie Ceny vzniká riadnym poskytnutím Služby na základe objednávky vystavenej podľa článku 2 bod 2.2 Zmluvy v spojení s článkom 3 bod 3.7 Zmluvy. Poskytovateľ vystaví Objednávateľovi faktúru na zaplatenie Ceny za vykonanú Službu a doručí ju Objednávateľovi najneskôr do 5. (piatich) Pracovných dní odo dňa poskytnutia Služby podľa článku 3 bod 3.7 Zmluvy, pričom prílohami faktúry bude príslušná objednávka a dodací list podpísaného bez výhrad.
10. Faktúra musí obsahovať všetky náležitosti účtovného dokladu podľa § 10 zákona č. 431/2002 Z. z. o účtovníctve
v znení neskorších predpisov, náležitosti podľa § 74 zákona č. 222/2004 Z. z. o dani z pridanej hodnoty v znení neskorších predpisov, evidenčné číslo Zmluvy, pod ktorou je zmluva evidovaná Objednávateľom. V prípade, ak faktúra nebude spĺňať tieto náležitosti a náležitosti podľa tohto článku bod 4.2 Zmluvy je Objednávateľ oprávnený vrátiť faktúru na dopracovanie, resp. opravu. Taktiež v prípade, ak výška fakturovanej sumy nebude zodpovedať podkladom Objednávateľa, je Objednávateľ oprávnený vrátiť faktúru Poskytovateľovi na prepracovanie. Nová lehota splatnosti začína plynúť okamihom doručenia opravenej faktúry Objednávateľovi.
11. Cena je splatná do **60 (šesťdesiat) dní** odo dňa doručenia faktúry. Ak deň splatnosti Ceny pripadne na sobotu, nedeľu alebo sviatok, splatnosť takejto sa posúva na najbližší nasledujúci Pracovný deň. Cena sa považuje za zaplatenú dňom odpísania fakturovanej sumy vo výške Ceny z účtu Objednávateľa na účet Poskytovateľa uvedený v záhlaví Zmluvy.
12. Zmluvné strany sa dohodli, že Cenu za Službu je možné v súlade s § 18 ods. 1 písm. a) zákona č. 343/2015 Z. z. o verejnom obstarávaní v znení neskorších predpisov upraviť dodatkom k Zmluve, ak dôjde k zmene cien vstupov, ktoré majú podstatný vplyv na plnenie predmetu Zmluvy, a to o priemernú infláciu, resp. defláciu meranú bázickým indexom spotrebiteľských cien za obdobie od predloženia ponuky Poskytovateľom do verejného obstarávania, výsledkom ktorého je táto Zmluva, resp. od poslednej úpravy cien na základe tohto bodu Zmluvy, ak už bola indexačná doložka v zmysle tohto bodu Zmluvy počas trvania Zmluvy aplikovaná. Skutočnosti, ktoré odôvodňujú zmenu ceny podľa tohto bodu Zmluvy, musí v prípade návrhu na zmenu cien preukázať Zmluvná strana, ktorá zmenu navrhuje.
13. **ZODPOVEDNOSŤ ZA VADY, ZÁRUKA A ZÁRUČNÁ DOBA**
	1. Poskytovateľ poskytuje záruku **12 (dvanásť) mesiacov na kontaktné lišty**, pričom záručná doba začína plynúť odo dňa riadneho poskytnutia Služby podľa článku 3 bod 3.7 Zmluvy. Záručná doba sa predlžuje o dobu odo dňa uplatnenia reklamácie po deň odstránenia vád poskytnutej Služby.
	2. Poskytovateľ ručí za to, že výsledky poskytnutej Služby budú mať počas celej záručnej doby vlastnosti dohodnuté Zmluvou, zodpovedajúce právnym a technickým normám a predpisom, že Služba bude poskytnutá bez vád, ktorá by rušila alebo znižovala jej kvalitu.
	3. Poskytovateľ zodpovedá za riadne a včasné plnenie záväzkov vyplývajúcich zo Zmluvy. Poskytovateľ zodpovedá aj za skryté vady poskytnutej Služby, ktoré Objednávateľ zistil po poskytnutí Služby. Objednávateľ je povinný Poskytovateľovi písomne oznámiť vadu poskytnutej Služby bezodkladne po tom, čo ju zistil. V prípade, že sa preukáže zodpovednosť Poskytovateľa za skryté vady počas záručnej doby, je Poskytovateľ povinný v súlade s § 373 a nasl. Obchodného zákonníka nahradiť Objednávateľovi aj prípadnú, z takéhoto titulu, vzniknutú škodu.
	4. Objednávateľ bez zbytočného odkladu písomne oznámi Poskytovateľovi vady poskytnutej Služby, ktoré sa vyskytli v rámci záručnej doby, pričom v oznámení popíše chyby a uvedie ako sa prejavujú. Na základe písomnej reklamácie Objednávateľa podľa predchádzajúcej vety je Poskytovateľ povinný na svoje náklady a bez zbytočného odkladu odstrániť počas záručnej doby reklamované vady poskytnutej Služby, a to aj v prípade, ak sa domnieva, že za reklamované vady nezodpovedá. V takom prípade, ak sa Zmluvné strany nedohodnú inak, až do doby právoplatného rozhodnutia súdu o reklamácii znáša náklady na odstránenie reklamovaných vád Poskytovateľ.
	5. Poskytovateľ je povinný odstrániť vady poskytnutej služby **bezodkladne, najneskôr však do 5. Pracovného dňa nasledujúceho po dni**  oznámenia písomnej reklamácie Objednávateľa podľa tohto článku bod 5.4 Zmluvy.
	6. Pokiaľ Poskytovateľ nesplní svoju povinnosť odstrániť vady v lehote stanovenej v písomnom oznámení Objednávateľa podľa tohto článku bod 5.5 Zmluvy, je Objednávateľ oprávnený tieto vady sám alebo pomocou tretej osoby odstrániť a Poskytovateľ je povinný uhradiť náklady na odstránenie vád. Takýmto postupom Objednávateľa alebo inej oprávnenej osoby nie je dotknutá záruka poskytnutá Poskytovateľom.
	7. Poskytovateľ nezodpovedá za chyby spôsobené dodržaním nevhodných pokynov zo strany Objednávateľa, ak na nevhodnosť týchto pokynov Poskytovateľ Objednávateľa písomne upozornil a Objednávateľ na ich dodržaní aj napriek tomu trval. Poskytovateľ nezodpovedá Objednávateľovi za škodu, ktorá mu bola spôsobená vyššou mocou. Za vyššiu moc sa považuje taká vonkajšia okolnosť, ktorú Poskytovateľ nemohol odvrátiť alebo prekonať, ani ju v dobe vzniku predvídať.
	8. Zmluvné strany sa dohodli, že zodpovednosť za vady sa ďalej spravuje príslušnými ustanoveniami Obchodného zákonníka.
14. **SANKCIE**
15. V prípade porušenia zmluvnej povinnosti Poskytovateľa poskytnúť Službu riadne a/alebo včas v lehote plnenia podľa článku 3 bod 3.1 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 100 (sto) EUR za každý deň omeškania, a to aj opakovane.
16. V prípade, ak sa Objednávateľ dostane do omeškania so zaplatením Ceny, Poskytovateľ je oprávnený
od Objednávateľa požadovať zaplatenie úroku z omeškania vo výške 0,022 % z nezaplatenej Ceny za každý deň omeškania.
17. V prípade porušenia zmluvnej povinnosti Poskytovateľa vybaviť reklamáciu včas podľa článku 5 bod 5.5 Zmluvy, Objednávateľ je oprávnený požadovať od Poskytovateľa zaplatenie zmluvnej pokuty vo výške 150 (stopäťdesiat) EUR za každý deň omeškania, a to aj opakovane.
18. V prípade, ak Poskytovateľ poruší povinnosti v zmysle Zmluvy, porušenie ktorých zároveň zakladá právo Objednávateľa odstúpiť od Zmluvy podľa článku 9 bod 9.4.Zmluvy, Objednávateľ má právo za porušenie týchto povinností požadovať od Poskytovateľa zmluvnú pokutu vo výške 35 % z obchodovateľného objemu podľa článku 2 bod 2.3 Zmluvy.
19. Poskytovateľ sa zaväzuje zaplatiť Objednávateľovi zmluvnú pokutu podľa tohto článku bod 6.1, 6.3 a 6.4 Zmluvy. Zmluvné strany považujú takéto určenie zmluvnej pokuty za primerané a dostatočne určité. Zmluvnú pokutu sa zaväzuje Poskytovateľ uhradiť Objednávateľovi najneskôr do 10 (desiatich) Pracovných dní odo dňa doručenia výzvy Objednávateľa na zaplatenie zmluvnej pokuty Poskytovateľovi. Uplatnením zmluvnej pokuty nie je dotknuté právo Objednávateľa na náhradu škody.
20. Zmluvná strana zodpovedá za škodu, ktorú spôsobí druhej Zmluvnej strane porušením svojej povinnosti zo Zmluvy a je povinná ju nahradiť, okrem prípadov, kedy preukáže, že porušenie povinnosti bolo spôsobené okolnosťami vylučujúcimi zodpovednosť. Pri uplatnení a úhrade škôd a nákladov sa Zmluvné strany budú riadiť ustanoveniami § 373 a nasl. Obchodného zákonníka.
21. Objednávateľ si v prípade nároku na zaplatenie sankcie a/alebo nároku na náhradu škody môže sankciu a/alebo škodu odpočítať z akýchkoľvek čiastok splatných v prospech Poskytovateľa.
22. **VYHLÁSENIA A ZÁRUKY**
23. Poskytovateľ vyhlasuje a ubezpečuje Objednávateľa, že ku dňu podpisu Zmluvy Poskytovateľom:
24. osoba konajúca za Poskytovateľa je v plnom rozsahu oprávnená dojednať, uzavrieť a podpísať Zmluvu
a vykonávať práva a povinnosti v nej upravené;
25. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na poskytnutie Služby,
a riadne plní všetky povinnosti, porušenie ktorých by mohlo viesť k jeho zrušeniu;
26. je zapísaný v Registri partnerov verejného sektora, pokiaľ sa naňho takáto povinnosť vzťahuje;
27. uzatvorenie alebo plnenie Zmluvy Poskytovateľom nie je ukracujúcim alebo poškodzujúcim alebo zvýhodňujúcim alebo znevýhodňujúcim úkonom vo vzťahu k akémukoľvek svojmu veriteľovi, pričom
v tejto súvislosti nie je najmä odporovateľným právnym úkonom; a
28. nevedie sa voči nemu vyšetrovanie alebo zisťovanie zo strany štátnych alebo správnych orgánov, nevedie sa voči nemu resp. voči jeho majetku, súdny spor vrátane exekučného, daňového, konkurzného, rozhodcovského konania alebo akéhokoľvek obdobného konania a neexistujú skutočnosti, ktoré by mohli viesť k začatiu takýchto konaní proti nemu.
29. Poskytovateľ berie na vedomie, že ak by Objednávateľ mal v čase podpisovania Zmluvy vedomosť o tom, že ktorékoľvek z vyhlásení Poskytovateľa uvedené v tomto článku bod 7.1 Zmluvy je nepravdivé, Zmluvu by neuzatvoril, nakoľko uvedené vyhlásenia Objednávateľ považuje za skutočnosti, ktoré si vymienil.
30. Pokiaľ sa preukáže, že ktorékoľvek z vyhlásení Poskytovateľa uvedených v tomto článku bod 7.1 Zmluvy nebolo
v čase uzatvorenia Zmluvy pravdivým, alebo v čase nasledujúcom po uzatvorení Zmluvy prestalo byť pravdivým
v dôsledku konania Poskytovateľa, zaväzuje sa Poskytovateľ nahradiť škodu, ktorá vznikne Objednávateľovi
v dôsledku skutočností, ktoré sú obsahom tohto vyhlásenia.
31. Objednávateľ vyhlasuje a ubezpečuje Poskytovateľa, že ku dňu podpisu Zmluvy Objednávateľom:
32. má oprávnenie podpísať Zmluvu, vykonávať práva a plniť záväzky vyplývajúce pre neho zo Zmluvy;
33. osoby konajúce za Objednávateľa sú v plnom rozsahu oprávnené dojednať, uzavrieť a podpísať Zmluvu a vykonávať práva a povinnosti v nej upravené; a
34. je spoločnosťou riadne založenou a existujúcou podľa právneho poriadku Slovenskej republiky, neexistuje žiaden dôvod neplatnosti spoločnosti, má všetky potrebné právomoci a oprávnenia na objednanie Služby, a riadne plní všetky povinnosti, porušenie ktorých by mohlo viesť k jeho zrušeniu.
35. **KOMUNIKÁCIA**
36. Pokiaľ nie je v Zmluve uvedené inak, akákoľvek komunikácia a iné úkony v súvislosti so Zmluvou a jej plnením, musia byť urobené v písomnej forme a doručené na adresy uvedené v záhlaví Zmluvy alebo na iné adresy alebo kontaktné osoby, ktoré si Zmluvné strany navzájom písomne oznámia.
37. Zmluvné strany sa dohodli, že akékoľvek oznámenie alebo iná formálna korešpondencia, pokiaľ nie je v Zmluve uvedené inak, sa budú pre účely Zmluvy považovať za doručené:
38. v deň doručenia zásielky, ak bola zásielka doručená osobne alebo kuriérnou službou; alebo
39. v 5. (piaty) Pracovný deň nasledujúci po dni podania zásielky na pošte, ak bola zásielka poslaná doporučenou poštou alebo v deň doručenia zásielky, podľa toho, čo nastane skôr; alebo
40. v deň potvrdeného doručenia e-mailu, ak bol tento e-mail doručený do 15.00 hod v ktorýkoľvek Pracovný deň a v ostatných prípadoch v Pracovný deň nasledujúci po dni doručenia e-mailu, avšak s výnimkou prípadov, v ktorých bude adresátovi e-mailu doručený príslušný e-mail v čase, kedy bude mať tento adresát nastavenú automatickú odpoveď týkajúcu sa jeho neprítomnosti.
41. Zmeny identifikačných údajov uvedených v Zmluve, sú si Zmluvné strany povinné oznámiť do 5 (piatich) Pracovných dní od realizácie týchto zmien.
42. **TRVANIE A ZÁNIK ZMLUVY**
43. Zmluva sa uzatvára na dobu určitú, **a to na 48 (štyridsaťosem) mesiacov** odo dňa účinnosti Zmluvy.
44. Zmluva môže byť ukončená aj skôr ako je uvedené v tomto článku bod 9.1 Zmluvy, a to jednostranným odstúpením od Zmluvy, písomnou výpoveďou, alebo písomnou dohodou Zmluvných strán.
45. Odstúpiť od Zmluvy môžu pri podstatnom porušení zmluvného záväzku a v ostatných prípadoch uvedených v Zmluve alebo v zákone.
46. Za podstatné porušenie Zmluvy Objednávateľ považuje prípady, ak:
47. Poskytovateľ neposkytne Službu riadne a/alebo včas v lehote plnenia podľa článku 3 bod 3.1 Zmluvy;
48. Poskytovateľ neposkytne Službu za Cenu uvedenú v Zmluve;
49. poskytnuté Služby nebudú zodpovedať vlastnostiam dohodnutým v Zmluve a/alebo objednávke, a ak Poskytovateľ nezjedná nápravu ani po výzve Objednávateľa, v ktorej Objednávateľ poskytne dodatočnú primeranú lehotu k náprave a/alebo určené opatrenia k náprave;
50. Poskytovateľ preukázateľne poskytne nekvalitnú Službu, ktorá nezodpovedá účelu Zmluvy;
51. Poskytovateľ poverí poskytovaním Služby také osoby, ktoré nie sú odborne spôsobilé na vykonávanie príslušných činností;
52. Poskytovateľ nevybaví reklamáciu v súlade s článkom 5 Zmluvy;
53. sa niektoré z vyhlásení Poskytovateľa podľa článku 7 bod 7.1 Zmluvy ukáže ako nepravdivé.
54. Za podstatné porušenie Zmluvy Poskytovateľ považuje prípad, ak sa niektoré z vyhlásení Objednávateľa podľa článku 7 bod 7.4 Zmluvy ukáže ako nepravdivé.
55. Výzvy uvedené v tomto článku musia byť písomné a doručené na adresy pre doručovanie písomností uvedené v záhlaví Zmluvy.
56. Odstúpenie od Zmluvy nadobudne účinnosť dňom doručenia písomného oznámenia Zmluvnej strany o odstúpení od Zmluvy druhej Zmluvnej strane.
57. Odstúpením Zmluva zaniká, a teda zanikajú všetky práva a povinnosti Zmluvných strán, ktoré vyplývajú zo Zmluvy. Odstúpenie od Zmluvy sa však nedotýka nároku na zaplatenie zmluvnej pokuty, nároku na náhradu škody vzniknutej porušením Zmluvy, ako aj všetkých ostatných nárokov Zmluvných strán, ktoré vzhľadom na svoju podstatu zánikom Zmluvy nezanikajú.
58. Zmluvu môže Objednávateľ vypovedať aj bez udania dôvodu zaslaním písomnej výpovede Poskytovateľovi na adresu jeho sídla uvedenú v záhlaví Zmluvy, pričom výpovedná lehote je 1 (jeden) mesiac a začína plynúť prvým dňom mesiaca nasledujúceho po mesiaci, v ktorom bola výpoveď doručená Poskytovateľovi.
59. Zmluva zaniká aj na základe písomnej dohody Zmluvných strán.
60. **ZÁVEREČNÉ USTANOVENIA**
61. Zmluva nadobúda účinnosť dňom nasledujúcim po dni jej zverejnenia podľa § 47a Občianskeho zákonníka.
62. Vzťahy upravené Zmluvou, ako aj vzťahy vznikajúce zo Zmluvy sa spravujú právnym poriadkom Slovenskej republiky.
63. Zmluvné strany sa dohodli, že akýkoľvek spor vzniknutý na základe Zmluvy alebo v súvislosti so Zmluvou, vrátane otázok platnosti, účinnosti alebo výkladu Zmluvy bude rozhodnutý príslušným súdom v Slovenskej republike.
64. Práva a povinnosti zo Zmluvy prechádzajú na právnych nástupcov Zmluvných strán. Poskytovateľ môže svoje pohľadávky voči Objednávateľovi vyplývajúce zo Zmluvy postúpiť len s predchádzajúcim písomným súhlasom Objednávateľa.
65. Zmluvné strany sa dohodli v rozsahu, v akom to právne predpisy pripúšťajú, že vylučujú právo Poskytovateľa započítať bez súhlasu Objednávateľa akúkoľvek svoju pohľadávku voči Objednávateľovi oproti akejkoľvek pohľadávke Objednávateľa voči Poskytovateľovi.
66. Objednávateľ môže kedykoľvek započítať pohľadávku, ktorú má voči Poskytovateľovi proti akejkoľvek pohľadávke (bez ohľadu na to, či je v čase započítania splatná alebo nie), ktorú má Poskytovateľ voči Objednávateľovi. Ak sú započítavané pohľadávky denominované v rôznych menách, Objednávateľ je oprávnený pre účely započítania prepočítať čiastku ktorejkoľvek pohľadávky do meny druhej pohľadávky, pričom použije výmenný kurz stanovený v kurzovom lístku publikovanom Európskou centrálnou bankou.
67. Zmluvu možno meniť a dopĺňať ju len písomne, a to na základe dohody Zmluvných strán podpísanej Zmluvnými stranami a v súlade so Zákonom o verejnom obstarávaní.
68. V prípade, ak sa niektoré z ustanovení Zmluvy stane neplatným alebo nevymáhateľným, nemá takáto neplatnosť alebo nevymáhateľnosť niektorého z ustanovení Zmluvy vplyv na platnosť a vymáhateľnosť ostatných ustanovení Zmluvy. Zmluvné strany sú v takomto prípade povinné bez zbytočného odkladu uzatvoriť dodatok k Zmluve, ktorý nahradí neplatné alebo nevymáhateľné ustanovenie Zmluvy iným ustanovením, ktoré ho v právnom aj obchodnom zmysle najbližšie nahradzuje tak, aby bola vôľa Zmluvných strán vyjadrená v nahrádzaných ustanoveniach Zmluvy zachovaná.
69. Žiadna zo Zmluvných strán nezodpovedá za omeškanie alebo nesplnenie svojej zmluvnej povinnosti, pokiaľ dôjde k nepredvídateľnej udalosti, ktorú povinná Zmluvná strana nemôže ovplyvniť, najmä k živelnej pohrome, vojne , občianskym nepokojom, nedostatku surovín na trhu, sabotáži, štrajku, alebo inému prípadu tzv. „vyššej moci“. Povinná Zmluvná strana sa zaväzuje omeškanie alebo nemožnosť plnenia zmluvnej povinnosti druhej Zmluvnej strane bezodkladne oznámiť a vyvinúť maximálne úsilie k odstráneniu takejto udalosti, pokiaľ to bude možné. Po odstránení tejto udalosti sa povinná Zmluvná strana zaväzuje vyvinúť maximálne úsilie k splneniu omeškanej zmluvnej povinnosti.
70. Zmluvné strany zhodne prehlasujú, (i) že si Zmluvu riadne prečítali, (ii) v plnom rozsahu porozumeli jej obsahu, ktorý je pre ne dostatočne zrozumiteľný a určitý, (iii) že táto vyjadruje ich slobodnú a vážnu vôľu bez akýchkoľvek omylov a (iv) že táto nebola uzavretá ani v tiesni, ani za nápadne nevýhodných podmienok plynúcich pre ktorúkoľvek Zmluvnú stranu, na znak čoho ju týmto vlastnoručne podpisujú.
71. Zmluva je vyhotovená v 3 (troch) rovnopisoch, s tým, že všetky rovnopisy majú platnosť originálu, pričom Objednávateľ dostane 2 (dva) jej rovnopisy a Poskytovateľ dostane 1 (jeden) jej rovnopis.

 Príloha 1: Zmluvy - *Špecifikácia Služby*

**PRÍLOH 1 ZMLUVY**

*Špecifikácia Služby a jednotkové ceny*

*Špecifikácia predmetu zákazky:*

Predmetom obstarávania je vývoj a dodanie technického riešenia ako prídavná ochrana pre zvýšenie citlivosti detekcie prekážok skladacích dverí električiek T6A5 – tzv. kontaktných líšt.

Potreba dodania technického riešenia – kontaktných líšt – vyplýva z potreby zvýšenia bezpečnosti pri preprave cestujúcich v električkách T6A5

Skladacie dvere vozidiel ČKD budú doplnené o nové čelné gumové profily s kontaktnou lištou za účelom zvýšenia ochrany proti zovretiu. Kontaktná lišta bude umiestnená v gumovom profile v pravom dverovom krídle pri pohľade zvnútra vozidla. Predpokladá sa zvýšená citlivosť detekcie prekážok v priestore dverí podľa normy EN 14752 (júl 2022) kapitola 5.2.1.4.1 a 5.2.1.4.3. Ochrana proti statickému a dynamickému vlečeniu podľa kapitoly 5.2.1.5 nie je súčasťou požiadavky.

Zovretie prekážky je identifikované stlačením kontaktnej lišty a následným vyhodnotením riadiacou jednotkou dverí, ktorá ihneď uvedie dvere do režimu otvárania dverí. Predpokladom je ovládanie dverí riadiacou jednotkou, ktorá umožňuje vyhodnocovať aktiváciu kontaktnej lišty, napr. riadiaca jednotka RC1 alebo RC2 výrobcu IGE CZ a má vstup „Ochrana proti zovretiu“.

Kábel kontaktnej lišty bude vedený po hornej hrane dverového krídla, kde bude uchytený plechovými držiakmi. Priestor medzi dverovým krídlom a horným vedením krídla musí byť minimálna 15 mm. Prechod kábla cez pánt bude riešený voľne uloženým káblom v pružinovej oceľovej chráničke s vôľou na ohyb. Kábel bude vedený k otočnému čapu uloženia dverí a odtiaľ cez priechodku k svorkovnici dverového pohonu.

Kontaktná lišta je gumový profil s vnútornými vodivými plochami, ktoré pri stlačení spínajú a uzatvárajú elektrický obvod. Na konci kontaktnej lišty je umiestnený rezistor, ktorý slúži pre prípadnú identifikáciu poruchy kontaktnej lišty. Kontaktná lišta je pripojená k napájaciemu modulu, ktorého výstup je pripojený na vstup riadiacej jednotky RCx – „Ochrana proti zovretiu“. **Riadiaca jednotka RC1 alebo RC2 neumožňuje detekciu poruchy (odpojenia) kontaktnej lišty. Preto musí byť v tomto technickom riešení doplnený modul pre detekciu odpojenia kontaktnej lišty. Modul pozostáva z Wago svorky s optočlenom a Wago svorky s relé. Kontakty relé potom slúžia ako chybový výstup. Cez optočlen sa kontroluje prúd v elektrickom obvode cez rezistor a pri prerušení obvodu (poruche kábla) sa rozopne - odpojí chybové relé.**

**Rozsah technickej špecifikácie:**

Predpokladané množstvo sád (vstupov) kontaktných líšt **138 ks**.

**Materiál:**

**1 SADA = jeden vstup = 1 ks ľavé a 1 ks pravé krídlo skladacích dverí:**

* 2 ks gumový profil VD5508
* Kontaktná lišta Mayser EKS 002
* 2 ks plechové držiaky
* Ochranná pružina kábla
* Priechodka skrutkovacia PG
* Napájací modul kontaktnej lišty s výstupom na riadiacu jednotku
* Modul pre detekciu odpojenia kontaktnej lišty (typ 2 ks WAGO svoriek na DIN lištu)

Súčasťou dodávky kontaktných líšt bude:

- vzorová montáž a zapojenie kontaktných líšt na jeden dverový vstup (1 sada) s asistenciou objednávateľa

- zaškolenie personálu objednávateľa, nastavenie a odskúšanie funkčnosti.

- doprava

Doklady potrebné k prevzatiu kontaktných líšt:

- dodací list

- návod na obsluhu a údržbu

*Technické parametre predmetných vozidiel:*

|  |  |
| --- | --- |
| **Dĺžka** | 14700 mm |
| **Dĺžka so spriahadlami** | 15640 mm |
| **Šírka** | 2500 mm |
| **Výška** | 3140 mm (výška skrine) 3600 mm (výška so stiahnutým zberačom) |
| **Pracovná výška** | 6000 mm |
| **Výška podlahy** | 920 mm |
| **Počet dverí** | 3 |
| **Počet miest na sedenie** | 28 + 1 (#7901 - 7904) 29 + 1 |
| **Počet miest na státie** | 136 (8 os./m2) |
| **Celkový počet miest** | 165 + 1 |
| **Pohotovostná hmotnosť** | 18700 kg (#7901 - 7946) 19500 kg (#7947 - 7958) |
| **Celková hmotnosť** | 30300 kg (#7901 - 7946) |
| **Elektrická výzbroj** | ČKD TV3, pulzná regulácia s tyristormi |
| **Motor** | TE 023 |
| **Výkon motora** | 45 kW |
| **Počet motorov** | 4 |
| **Celkový výkon** | 180 kW |
| **Maximálna rýchlosť** | 65 km/h |

**Prehľad vozidiel T6A5**

| **Séria** | **Typ** | **Evidenčné čísla** | **Rok výroby** | **Sprevádzkovanie** | **Počet vozidiel** |
| --- | --- | --- | --- | --- | --- |
| 1. | T6A5/I | 7901 – 7934 | 1991 – 1992 | 1992 | 34 |
| 2. | T6A5/II | 7935 – 7946 | 1993 | 1993 | 12 |
| SPOLU |  |  |  |  | 46 |



Súprava T6A5/I po modernizácii



Súprava T6A5/I v červenom nátere

**Jednotkové ceny:**

|  |  |  |  |  |
| --- | --- | --- | --- | --- |
| **P.č.** | **Materiál** | **Jednotková cena = 1sada = jeden vstup v Eur bez DPH** | **Počet sád****v kusoch** | **Cena spolu v Eur bez DPH** |
| 1. |  2 ks gumový profil VD5508 |  | 138 |  |
| 2. | Kontaktná lišta Mayser EKS 002 |
| 3. | 2 ks plechové držiaky |
| 4. | Ochranná pružina kábla |
| 5. | Priechodka skrutkovacia PG |
| 6. | Napájací modul kontaktnej lišty s výstupom na riadiacu jednotku |
| 7. | Modul pre detekciu odpojenia kontaktnej lišty (typ 2 ks WAGO svoriek na DIN lištu) |
| 8.  | Náklady uvedené v článku 4 bod 4.1 Zmluvy  |  |  |  |

PODPISY ZMLUVNÝCH STRÁN

V Bratislave dňa \_\_\_\_\_\_\_\_\_\_\_\_\_\_

**Dopravný podnik Bratislava, akciová spoločnosť**

Meno: [doplniť]

Funkcia: [doplniť]

Meno: [doplniť]

Funkcia: [doplniť]

V [doplniť] dňa \_\_\_\_\_\_\_\_\_\_\_\_\_\_\_\_\_

[doplniť]

Meno: [doplniť]

Funkcia: [doplniť]